open-index/open-wikipedia-markdown huggingface dataset:
తంజీమ్ హసన్ సాకిబ్

**తంజీమ్ హసన్ సాకిబ్** (జననం 2002 అక్టోబరు 20) బంగ్లాదేశ్ క్రికెట్ ఆటగాడు.  అతను 2019 మార్చి 27  న 2018–19 ఢాకా ప్రీమియర్ డివిజన్ క్రికెట్ లీగ్‌లో బంగ్లాదేశ్ క్రీడా శిఖా ప్రొతిష్ఠాన్ తరపున లిస్ట్ A రంగప్రవేశం చేశాడు  2019 డిసెంబరులో 2020 అండర్-19 క్రికెట్ ప్రపంచ కప్ కోసం బంగ్లాదేశ్ జట్టుకు ఎంపికయ్యాడు.  అతను 2020–21 నేషనల్ క్రికెట్ లీగ్‌లో సిల్హెట్ డివిజన్ తరఫున 2021 మార్చి 29 న తొలి ఫస్ట్-క్లాస్ మ్యాచ్‌ ఆడాడు.  2021 ఢాకా ప్రీమియర్ డివిజన్ ట్వంటీ20 క్రికెట్ లీగ్‌లో అబాహానీ లిమిటెడ్ తరపున 2021 జూన్ 5 న ట్వంటీ20ల్లో ప్రవేశించాడు.

2021 డిసెంబరులో అతను వెస్టిండీస్‌లో జరిగిన 2022 ICC అండర్-19 క్రికెట్ ప్రపంచ కప్ కోసం బంగ్లాదేశ్ జట్టుకు ఎంపికయ్యాడు.  ఆ తర్వాత 2023 ఆసియా కప్‌లో ప్రత్యామ్నాయ ఆటగాడిగా ఎంపికయ్యాడు. 2023 ఆసియా కప్‌లో భారత్‌పై 2023 సెప్టెంబరు 15 న వన్‌డేల్లో అడుగుపెట్టాడు.

## జీవితం తొలి దశలో
తంజీమ్ హసన్ 2022 అక్టోబరు 20 న సిల్హెట్‌లోని బాలగంజ్ ఉపజిల్లాలోని తిలకన్‌పూర్ గ్రామంలో జన్మించాడు. అతని తండ్రి గౌచ్ అలీ, తల్లి సెలీనా బేగం. అతను ఆదిత్యపూర్ ప్రభుత్వ ప్రాథమిక పాఠశాల, బాలగంజ్ నుండి PEC పరీక్షలో టాలెంట్‌పూల్ స్కాలర్‌షిప్ పొందాడు. ఆ తర్వాత బాలగంజ్ ప్రభుత్వ డీఎన్ మోడల్ హైస్కూల్‌లో చేరాడు. 

## వివాదం
2023 సెప్టెంబరులో, తంజీమ్ ఫేస్‌బుక్‌లో మహిళల పట్ల ద్వేషపూరిత పోస్ట్‌లు పెట్టినందుకు గాను, అతనిపై విస్తృతంగా విమర్శలొచ్చాయి.    

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2002 జననాలు
సయీద్ అహ్మద్ (క్రికెటర్)

**సయీద్ అహ్మద్** (జననం 1937, అక్టోబరు 1) పాకిస్తానీ బోధకుడు, మాజీ క్రికెటర్. ఇతను పదవీ విరమణ తర్వాత తబ్లిఘి జమాత్ సభ్యుడిగా ఉన్నాడు. 1958 - 1972 మధ్యకాలంలో 41 టెస్ట్ మ్యాచ్‌లు ఆడాడు.

## జననం
సయీద్ అహ్మద్ 1937, అక్టోబరు 1న బ్రిటీష్ ఇండియాలో భాగమైన అప్పటి బ్రిటిష్ పంజాబ్‌లోని జలంధర్‌లో జన్మించాడు. లాహోర్‌లోని ప్రభుత్వ ఇస్లామియా కళాశాలలో చదువుకున్నాడు. డ్రైవ్‌తో కుడిచేతి వాటం కలిగిన మిడిల్ ఆర్డర్ బ్యాట్స్‌మన్‌గా, ఆఫ్-బ్రేక్‌ బౌలర్ గా రాణించాడు. ఇతను మరో క్రికెటర్ యూనిస్ అహ్మద్ సోదరుడు.

## క్రికెట్ రంగం
ఇతను 1958, జనవరి 17న వెస్టిండీస్‌తో బ్రిడ్జ్‌టౌన్‌లో టెస్టు క్రికెట్ లోకి అరంగేట్రం చేశాడు. రెండో ఇన్నింగ్స్‌లో 65 పరుగులు చేశాడు. 1968-69లో డ్రా అయిన మూడు టెస్టులకు కెప్టెన్‌గా కొనసాగాడు. 1972లో ఆస్ట్రేలియాతో జరిగిన మూడో టెస్టుకు వెన్ను గాయం కారణంగా అతను అనర్హుడని ప్రకటించడంతో ఇతని కెరీర్ వివాదాస్పద పరిస్థితుల్లో ముగిసింది.

## వ్యక్తిగత జీవితం
పాకిస్తాన్ దౌత్యవేత్త షహర్యార్ ఖాన్ బంధువైన ప్రఖ్యాత వ్యాపారవేత్త బేగం సల్మాతో అహ్మద్‌  వివాహం జరిగింది. తరువాత వ్యాపారంలో నిమగ్నమయ్యాడు.

1980లో క్రికెట్, వ్యాపార వృత్తిని విడిచిపెట్టి తబ్లిఘి జమాత్‌లో బోధకుడిగా చేరాడు.

## రికార్డులు
* అత్యంత వేగంగా 1,000 టెస్టు పరుగులు (20 ఇన్నింగ్స్‌లు) సాధించిన పాకిస్థానీ క్రికెటర్.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1937 జననాలు
ఆరిఫ్ బట్

**ఆరిఫ్ బట్** (1944, మే 17 - 2007, జూలై 11) పాకిస్తానీ టెస్ట్ క్రికెట్ ఆటగాడు. ఫాస్ట్-మీడియం బౌలర్ గా, బ్యాట్స్‌మన్ గా రాణించాడు.

## జననం
ఆరిఫ్ బట్ 1944, మే 17న పాకిస్తాన్, పంజాబ్‌లోని లాహోర్‌లో జన్మించాడు.

## క్రికెట్ రంగం
16 సంవత్సరాల వయస్సులో 1960-61లో పంజాబ్ విశ్వవిద్యాలయంతో జరిగిన మ్యాచ్ లో లాహోర్ తరపున ఫస్ట్ క్లాస్ క్రికెట్ లోకి అరంగేట్రం చేశాడు. లాహోర్‌లోని ఫ్రెండ్స్ క్రికెట్ క్లబ్‌లో శిక్షణ పొందాడు. 1977-78 సీజన్ తర్వాత రిటైర్ అయ్యేవరకు 1962-63 నుండి పాకిస్తాన్ రైల్వేస్ తరపున ఫస్ట్-క్లాస్ క్రికెట్ ఆడాడు.

1964-65లో మెల్‌బోర్న్‌లో పాకిస్తాన్ తరపున తన అరంగేట్రం చేసాడు. మొదటి ఇన్నింగ్స్‌లో 89 పరుగులకు 6 వికెట్లు తీసుకున్నాడు. టెస్టు అరంగేట్రంలో 6 వికెట్లు తీసిన మొదటి పాకిస్థానీగా రికార్డు సాధించాడు. గాయపడిన వికెట్ కీపర్ అబ్దుల్ కదిర్ స్థానంలో పాకిస్తాన్ రెండవ ఇన్నింగ్స్‌లో బ్యాటింగ్ ప్రారంభించాడు, 12 పరుగులు చేశాడు. దాదాపు గంటపాటు ఆస్ట్రేలియా కొత్త బంతిని ఎదుర్కొన్నాడు.

అతను 1966-67 క్వాయిడ్-ఐ-అజం ట్రోఫీ ఫైనల్‌లో కరాచీపై తొలి సెంచరీని సాధించాడు. 1973-74లో ప్యాట్రన్స్ ట్రోఫీ, క్వాయిడ్-ఎ-అజం ట్రోఫీలో రైల్వేస్‌కు నాయకత్వం వహించాడు. క్వాయిడ్ ఫైనల్‌లో సింధుకు వ్యతిరేకంగా 55 పరుగులకు 6 వికెట్లు తీసుకున్నాడు. ఆ సీజన్‌లో 718 పరుగులు చేశాడు, ఇందులో పంజాబ్‌పై ఓపెనింగ్ బ్యాట్‌గా 180 పరుగులు చేశాడు. 1972-73లో సర్గోధపై రైల్వేస్‌కు 45 పరుగులకు 8 వికెట్లు అత్యుత్తమ బౌలింగ్ గణాంకాలు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2007 మరణాలు
వర్గం:1944 జననాలు
సల్మాన్ బట్

**సల్మాన్ బట్** (జననం 1984, అక్టోబరు 7) పాకిస్తానీ మాజీ క్రికెటర్, మాజీ కెప్టెన్. 2003 - 2010 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. 2010 స్పాట్ ఫిక్సింగ్ కుంభకోణంలో ఇతని ప్రమేయంతో ఐదు సంవత్సరాల నిషేధానికి గురయ్యాడు. 2009 ఐసీసీ వరల్డ్ ట్వంటీ 20 గెలిచిన పాకిస్తాన్ జట్టులో సభ్యుడిగా ఉన్నాడు.

టెస్టు, వన్డే ఎడమ చేతి ఓపెనింగ్ బ్యాట్స్‌మన్ గా రాణించాడు. 2003 సెప్టెంబరు 3న బంగ్లాదేశ్‌తో జరిగిన మూడవ టెస్ట్‌లో టెస్టు క్రికెట్ లోకి అరంగేట్రం చేసాడు. ఒక సంవత్సరం తరువాత, 2004 సెప్టెంబరు 22న వెస్టిండీస్‌పై వన్డే క్రికెట్ లోకి అరంగేట్రం చేసాడు. 2010 జూలై 16న పాకిస్తాన్ టెస్ట్ జట్టుకు కెప్టెన్‌గా నియమితుడయ్యాడు.

21 ఇన్నింగ్స్‌లలో 52 సగటుతో 5 వన్డే సెంచరీలను నమోదు చేశాడు.

2010 ఆగస్టు 29న, స్పాట్ ఫిక్సింగ్ ఆరోపణలలో చిక్కుకున్నాడు. 2010 ఆగస్టు 31న, పాకిస్తాన్ కెప్టెన్సీ నుండి తొలగించబడ్డాడు. క్రిమినల్ ప్రొసీడింగ్స్ పెండింగ్‌లో ఉన్న వన్డే స్క్వాడ్ నుండి తొలగించబడ్డాడు. క్రికెట్ ఆడకుండా పదేళ్ళపాటు నిషేధించబడ్డాడు, అందులో ఐదేళ్ళ సస్పెండ్ శిక్ష విధించబడింది. 2015 నవంబరులో, మొహమ్మద్ అమీర్, మహ్మద్ ఆసిఫ్‌లతోపాటు స్పాట్ ఫిక్సింగ్‌కు సంబంధించిన కుట్ర ఆరోపణలపై దోషిగా నిర్ధారించబడి 30 నెలల జైలు శిక్ష అనుభవించాడు. 2012 జూన్ 21న జైలు నుంచి విడుదలయ్యాడు.

2015 ఆగస్టులో బట్, సహచరుల మహ్మద్ అమీర్, మొహమ్మద్ ఆసిఫ్‌లపై నిషేధాన్ని అంతర్జాతీయ క్రికెట్ కౌన్సిల్ ఎత్తివేసింది, 2015 సెప్టెంబరు 2 నుండి వారు అన్ని రకాల క్రికెట్‌లకు తిరిగి రావడానికి వీలు కల్పించింది.

## అంపైరింగ్, కోచింగ్ కెరీర్
2021 జూన్ లో పాకిస్తాన్ క్రికెట్ బోర్డు అంపైరింగ్, మ్యాచ్ రిఫరీ ఫేజ్ 1 కోర్సులో చేరాడు.2022 మేలో సింగపూర్ జాతీయ క్రికెట్ జట్టు కన్సల్టెంట్ కోచ్‌గా నియమితుడయ్యాడు.

## మూలాలు

## బాహ్య లింకులు

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు
బెంగాల్ ప్రెసిడెన్సీ

**బెంగాల్ ప్రెసిడెన్సీ** (అధికారికంగా *ప్రెసిడెన్సీ ఆఫ్ ఫోర్ట్ విలియం ఇన్ బెంగాల్*), తర్వాతి కాలంలో **బెంగాల్ ప్రావిన్స్**, బ్రిటిష్ ఇండియా కాలం నాటి పరిపాలనా విభాగం. ఆ కాలంలో బ్రిటిష్ వారి ఏలుబడిలో ఉన్న భారతదేశంలో అన్ని ప్రెసిడెన్సీలలో ఇదే అతి పెద్దది. బెంగాల్ ప్రెసిడెన్సీ అత్యుత్తమ ఏలుబడిలో ఉన్నకాలానికి ప్రస్తుతం దక్షిణాసియా, ఆగ్నేయ ఆసియాగా పిలుస్తున్న ప్రాంతంలో సింహభాగం ఇందులో భాగంగా ఉండేది. ఇవి ప్రధానంగా బంగ్లా భాష, సంస్కృతి ప్రధానంగా కలిగిన బంగ్లాదేశ్, భారత్ లోని పశ్చిమ బెంగాల్ ప్రాంతాలు. ఫోర్ట్ విలియం అనే కోట చుట్టూ ఏర్పడిన కలకత్తా ఈ ప్రెసిడెన్సీకి రాజధాని. చాలా సంవత్సరాలు బెంగాల్ గవర్నరే భారతదేశపు గవర్నరు జనరల్ గా ఉండేవారు. అలానే 1911 దాకా భారతదేశపు యథార్థ రాజధాని కలకత్తాయే.

1612 లో మొఘల్ చక్రవర్తి జహాంగీర్ బెంగాల్ ను పరిపాలిస్తున్న కాలంలో ఏర్పడ్డ వాణిజ్య స్థానాలు (ట్రేడింగ్ పోస్ట్) బెంగాల్ ప్రెసిడెన్సీకి పునాది. బ్రిటిష్ ఈస్ట్ ఇండియా కంపెనీ మిగతా ఐరోపా దేశాల కంపెనీలతో పోటీపడి బెంగాల్ లో మంచి ప్రాబల్యం సంపాదించింది. 1757 లో బెంగాల్ నవాబును అధికారం నుంచి తొలగించాక, 1764 లో జరిగిన బక్సర్ యుద్ధం తర్వాత ఈస్ట్ ఇండియా కంపెనీ దాదాపు భారతదేశపు ఉపఖండంపైనంతా పట్టు సాధించింది. ఈ యుద్ధాల తర్వాత ఈస్ట్ ఇండియా కంపెనీ సైన్యం శక్తివంతమైనదిగా అవతరించడంతో భారతదేశంలో కంపెనీ పరిపాలనకు ఇదే నాంది అయ్యింది. 1793 లో చార్లెస్ కార్న్‌వాలీస్ కు మొఘల్ ప్రభుత్వం నుంచి నిజామత్ (పరిపాలన, న్యాయాధికారాలు), దివానీ (పన్నులు వసూలు) అధికారాలు సంక్రమించాయి. దాంతో వారు విశాలమైన బెంగాల్ భూభాగంలో శాశ్వత స్థావరం ఏర్పాటు చేసుకుని, దాన్ని తమ పూర్తి నియంత్రణలోకి తెచ్చుకుని కొత్త పన్నుల విధానాన్ని ప్రవేశపెట్టారు.

## చరిత్ర
1599 లో ఒకటో ఎలిజబెత్ రాణి తూర్పు దేశాలతో వ్యాపారం చేసేందుకు లండన్ కేంద్రంగా ఒక వాణిజ్య సంస్థ ఏర్పాటు చేయాలని రాజశాసనం చేసింది. దీని పరిపాలనను ఒక గవర్నరు, 24 మంది డైరెక్టర్లకు అప్పగించింది. ఈ సంస్థనే *ఆనరబుల్ ఈస్ట్ ఇండియా కంపెనీ* (HEIC) అని పిలిచారు. ఆ కాలంలో ఇది ప్రపంచంలో జరిగే వాణిజ్యంలో సగభాగం మీద పట్టు సాధించి అత్యంత శక్తివంతమైన సంస్థగా నిలిచింది. ఎడ్మండ్ బర్క్ దీనిని, ప్రభుత్వమే వ్యాపార సంస్థ అయితే ఎలా ఉంటుందో, ఇది అలా ఉంది అని వ్యాఖ్యానించాడు. ఇంకా దీనిని *ఒక రాజ్యంలో ఇంకో రాజ్యం* అని అభివర్ణించారు. ఈ సంస్థకు ఆంగ్లేయులు హిందూ మహాసముద్రంలో జరిపే వాణిజ్యమంతటి మీద గుత్తాధిపత్యాన్ని ఇచ్చారు.

1608లో, మొఘల్ చక్రవర్తి జహంగీర్ ఇంగ్లీష్ ఈస్ట్ ఇండియా కంపెనీకి భారతదేశ పశ్చిమ తీరంలో ఒక చిన్న వాణిజ్య కేంద్రాన్ని స్థాపించడానికి అనుమతి ఇచ్చాడు. దీని తరువాత 1611లో దక్షిణ భారతదేశంలోని కోరమాండల్ తీరంలో ఒక కర్మాగారం ఏర్పడింది. 1612లో ఆ కంపెనీ తూర్పున సంపన్నమైన *బెంగాల్ సుబాహ్* లో వ్యాపారం చేయడానికి ఇప్పటికే స్థాపించబడిన ఇతర యూరోపియన్ వాణిజ్య సంస్థలతో చేతులు కలిపింది. అయితే, 1707 నుండి ముర్షిదాబాద్‌లోని బెంగాల్ నవాబు జగత్ సేథ్ వంటి బ్యాంకర్ల సహాయంతో ఆర్థికంగా స్వతంత్రుడు కావడంతో మొఘల్ సామ్రాజ్య శక్తి క్షీణించింది. ఫ్రెంచ్ ఈస్ట్ ఇండియా కంపెనీ, డచ్ ఈస్ట్ ఇండియా కంపెనీ, డేనిష్ ఈస్ట్ ఇండియా కంపెనీతో సహా అనేక యూరోపియన్ కంపెనీలతో నవాబులు ఒప్పందాలు కుదుర్చుకోవడం ప్రారంభించారు.

## మూలాలు

వర్గం:బెంగాల్ చరిత్ర
వర్గం:భారతదేశంలో బ్రిటిషు పాలన
బిల్లీ ఇబాదుల్లా

**ఖలీద్** " **బిల్లీ** " **ఇబాదుల్లా** (జననం 1935, డిసెంబరు 20) పాకిస్థాన్ న్యూజిలాండ్ క్రికెట్ కోచ్, వ్యాఖ్యాత, మాజీ క్రికెట్ అంపైర్, క్రికెటర్. టివిఎన్జెడ్ క్రికెట్ వ్యాఖ్యాతగా పనిచేశాడు. 1964 - 1967 మధ్యకాలంలో పాకిస్తాన్ తరపున నాలుగు టెస్టులు ఆడాడు.

## ఫస్ట్ క్లాస్ కెరీర్
పాకిస్తాన్‌లో కొన్ని మ్యాచ్‌ల తర్వాత, 16 సంవత్సరాల వయస్సులో ఫస్ట్-క్లాస్ క్రికెట్ లోకి అరంగేట్రం చేసాడు. 1954 - 1972 మధ్యకాలంలో ఎక్కువగా ఓపెనింగ్ బ్యాట్స్‌మన్‌గా ఆడాడు.  ఒక సీజన్‌లో ఆరుసార్లు 1000 పరుగులు చేసాడు. 1962లో అత్యధికంగా 2098 పరుగులు చేశాడు. 1961లో ఆక్స్‌ఫర్డ్ యూనివర్సిటీలో జరిగిన మ్యాచ్ లో 171 అత్యధిక స్కోరు సాధించాడు. పాకిస్తాన్ తరపున టెస్ట్ అరంగేట్రం చేయడానికి ముందు అత్యధిక ఫస్ట్-క్లాస్ ఆటలు (217) ఆడిన రికార్డును కలిగి ఉన్నాడు.

1964-65 నుండి 1966-67 వరకు ఒటాగో కోసం ఆడాడు. 1976లో న్యూజిలాండ్‌కు మారాడు. డునెడిన్‌లో నివసిస్తున్నాడు. క్రికెట్ కోచ్‌గా పనిచేశాడు.

## టెస్ట్ కెరీర్
10 సంవత్సరాలకు పైగా పాకిస్తాన్‌లో దేశవాళీ ఫస్ట్-క్లాస్ క్రికెట్ ఆడనప్పటికీ, ఇబాదుల్లా 1964-65లో కరాచీలో ఆస్ట్రేలియన్‌లతో సింగిల్ టెస్ట్‌లో ఆడేందుకు ఎంపికయ్యాడు. బ్యాటింగ్ ప్రారంభించి, మొదటి రోజు ఆట మొత్తం బ్యాటింగ్ చేశాడు, ఐదున్నర గంటల్లో 166 పరుగుల వద్ద స్టంప్స్‌లో ఔటయ్యాడు.

## క్రికెట్ తర్వాత
గ్లెన్ టర్నర్, కెన్ రూథర్‌ఫోర్డ్, క్రిస్ కెయిర్న్స్‌తో సహా న్యూజిలాండ్‌లోని అగ్రశ్రేణి క్రికెటర్లలో కొందరికి శిక్షణ ఇచ్చాడు. 1970ల ప్రారంభంలో ఫిజికల్ ఎడ్యుకేషన్ టీచర్‌గా లండన్‌లోని సెయింట్ డన్‌స్టాన్స్ కాలేజీలో క్లుప్తంగా బోధించాడు.

1982, 1983లో ఇంగ్లాండ్‌లో ఫస్ట్-క్లాస్ క్రికెట్‌కు అంపైర్ గా ఉన్నాడు. 2004 క్వీన్స్ బర్త్‌డే ఆనర్స్‌లో, ఇబాదుల్లా క్రికెట్‌కు సేవల కోసం న్యూజిలాండ్ ఆర్డర్ ఆఫ్ మెరిట్‌లో సభ్యునిగా నియమించబడ్డాడు.

## వ్యక్తిగత జీవితం
ఇబాదుల్లా ఒక క్రిస్టియన్. జర్మనీలో జన్మించిన గెర్ట్రుడ్ డెల్ఫ్స్‌తో 1959లో బర్మింగ్‌హామ్‌లో వివాహం జరిగింది. వీరికి ఇద్దరు కుమార్తెలు, ఒక కుమారుడు కస్సేమ్ ఉన్నారు.

1993 సాధారణ ఎన్నికలలో, న్యూజిలాండ్ ఫస్ట్ కోసం డునెడిన్ వెస్ట్‌లో నిలబడ్డాడు. ఆరుగురు అభ్యర్థులలో నాల్గవ స్థానంలో నిలిచాడు.

## మూలాలు

## బాహ్య లింకులు
* 

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1935 జననాలు
మిస్బా-ఉల్-హక్

**మిస్బా-ఉల్-హక్ ఖాన్ నియాజీ** (జననం 1974, మే 28) పాకిస్తాన్ మాజీ క్రికెట్ కోచ్, మాజీ అంతర్జాతీయ క్రికెటర్. క్రికెట్ లోని అన్ని ఫార్మాట్లలో పాకిస్తాన్‌కు కెప్టెన్‌గా ఉన్నాడు. పాకిస్తాన్ జాతీయ జట్టు మాజీ ప్రధాన కోచ్ గా, మాజీ చీఫ్ సెలెక్టర్ గా పనిచేశాడు. కెప్టెన్‌గా, పాకిస్తాన్‌ను 2012 ఆసియా కప్‌లో ఛాంపియన్‌గా నడిపించాడు. 2009 ఐసీసీ వరల్డ్ ట్వంటీ 20 గెలిచిన జట్టులో సభ్యుడిగా ఉన్నాడు.

టెస్టు క్రికెట్‌లో అత్యంత వేగవంతమైన అర్ధశతకం సాధించాడు. అత్యంత వేగవంతమైన టెస్టు సెంచరీకి కొత్త రికార్డును నెలకొల్పాడు. సెంచరీ లేకుండానే కెరీర్‌లో అత్యధిక వన్డే పరుగుల రికార్డును నెలకొల్పాడు.

పంజాబ్‌లోని లాహోర్‌లోని యూనివర్శిటీ ఆఫ్ మేనేజ్‌మెంట్ అండ్ టెక్నాలజీ నుండి మానవ వనరుల నిర్వహణలో ఎంబిఏ డిగ్రీని కలిగి ఉన్నాడు.

2015లో పరిమిత ఓవర్ల క్రికెట్‌కు రిటైర్మెంట్ ప్రకటించిన తర్వాత, కొన్ని సంవత్సరాల పాటు టెస్ట్ క్రికెట్ ఆడటం కొనసాగించాడు. 2017 ఏప్రిల్ 4న, వెస్టిండీస్ పర్యటన ముగిసిన తర్వాత అన్ని అంతర్జాతీయ క్రికెట్‌ల నుండి రిటైర్మెంట్ ప్రకటించాడు. అంతర్జాతీయ క్రికెట్‌లోని అన్ని ఫార్మాట్‌ల నుండి 2017 మే 14న రిటైర్ అయ్యాడు.

## రికార్డులు, విజయాలు
* కెరీర్‌లో సెంచరీ (5,122) లేకుండానే వన్డే క్రికెట్‌లో అత్యధిక పరుగులు చేసిన ఆటగాడు
* 2013లో వన్డేలలో అత్యధిక రన్ స్కోరర్
* 26 విజయాలతో పాకిస్థాన్‌కు అత్యంత విజయవంతమైన టెస్ట్ కెప్టెన్
* 1981లో జాఫ్రీ బాయ్‌కాట్ తర్వాత 41 ఏళ్ల తర్వాత టెస్ట్ సెంచరీ చేసిన మొదటి బ్యాట్స్‌మెన్
* 2017 విస్డెన్ క్రికెటర్స్ ఆఫ్ ది ఇయర్‌లో ఒకరు

## గుర్తింపులు
* ప్రైడ్ ఆఫ్ పెర్ఫార్మెన్స్ – పాకిస్థాన్ ప్రెసిడెంట్ మమ్నూన్ హుస్సేన్ 2014 మార్చి 23న మిస్బా-ఉల్-హక్‌కు ప్రైడ్ ఆఫ్ పెర్ఫార్మెన్స్‌ను ప్రదానం చేశారు.
* ఐసీసీ స్పిరిట్ ఆఫ్ క్రికెట్ – 2016
* పాకిస్తాన్ క్రికెట్ బోర్డు ఇంతియాజ్ అహ్మద్ స్పిరిట్ ఆఫ్ క్రికెట్ అవార్డు, లైఫ్ టైమ్ అచీవ్‌మెంట్ అవార్డు – 2017
* సితార-ఇ-ఇమ్తియాజ్ - పాకిస్తాన్ అధ్యక్షుడు మమ్నూన్ హుస్సేన్ 2018 మార్చి 23న మిస్బా-ఉల్-హక్‌కు సితార-ఇ-ఇమ్తియాజ్‌ను ప్రదానం చేశారు.

## మూలాలు

## బాహ్య లింకులు
* 
* Misbah-ul-Haq 's profile page on Wisden

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:1974 జననాలు
వర్గం:జీవిస్తున్న ప్రజలు
68వ ఫిలింఫేర్ అవార్డులు - 2023

68వ ఫిలింఫేర్ అవార్డులు - 2023 ప్రధానోత్సవం వేడుక 2023 ఏప్రిల్ 27 న ముంబైలో జరిగింది. ఈ ఏడాది ' గంగుబాయి కటియవాడి ' , ' బదాయి  దో ' చిత్రాలకు ఎక్కువ అవార్డులు తగ్గాయి. ఉత్తమ నటి, ఉత్తమ దర్శకుడు సహా ఏకంగా 9 విభాగాల్లో ' గంగుబాయి కటియవాడి ' చిత్రం అవార్డులను సొంతం చేసుకోగా ... ఉత్తమ నటుడు సహా 6 కేటగిరీలో ' బదాయి దో ' చిత్రం అవార్డును గెలుచుకుంది. 

## ఫిలింఫేర్ అవార్డులు - 2023 విజేతలు
* ఉత్తమ చిత్రం - గంగుబాయి కటియవాడి
* ఉత్తమ దర్శకుడు - సంజయ్ లీలా భన్సాలీ ( గంగుబాయి కటియవాడి )
* ఉత్తమ చిత్రం ( క్రిటిక్స్ ) - బదాయి దో  ( హర్షవర్ధన్ కులకర్ణి )
* ఉత్తమ నటి - అలియా భట్ ( గంగుబాయి కటియవాడి )
* ఉత్తమ నటి ( క్రిటిక్స్ ) - టబు ( బుల్ భులయా ), భూమి ఫర్నేకర్ ( బదాయి దో  )
* ఉత్తమ నటుడు - రాజ్‌కుమార్ రావు( బదాయి దో )
* ఉత్తమ నటుడు ( క్రిటిక్స్ ) - సంజయ్ మిశ్రా ( వద్ )
* ఉత్తమ సహాయ నటుడు - అనిల్ కపూర్ ( జుగ్ జుగ్ జియో )

## మూలాలు

వర్గం:68వ ఫిలింఫేర్ అవార్డులు
వర్గం:ఫిలింఫేర్ అవార్డులు - 2023
వర్గం:ఫిల్మ్‌ఫేర్ అవార్డులు
బిగ్ బాస్ మ్యాన్

**రే వాషింగ్టన్ ట్రేలర్ జూనియర్** (మే 2, 1963 - సెప్టెంబరు 22, 2004) ఒక అమెరికన్ మల్లయోధుడు.**, బిగ్ బాస్ మ్యాన్ అనే** పేరుతో సుపరిచితుడు .

## వ్యక్తిగత జీవితం

ఇతనికి ఇద్దరు కుమారులు. ఒక కుమారుడు పుట్టిన ఐదు సంవత్సరాల తర్వాత వ్యాధితో మరణించాడు. ఇంకో కుమారుడు ప్రస్తుతం అమెరికాలో వ్యాపార సంస్థను నిర్వహిస్తున్నాడు. ఇతని భార్య 2009లో మరణించింది ‌.

మే 2002లో బిగ్ బాస్ మ్యాన్ బైక్ పై వెళ్తూ కిందపడి గాయపడ్డాడు. ఆ ఘటనలో బిగ్ బాస్ మ్యాన్ వెన్నుముక విరిగింది. అప్పటినుంచి 2004లో మరణించేంతవరకు. ఇతను మంచానికే పరిమితం అయ్యాడు.

## మరణం

2004 సెప్టెంబర్ 22న డల్లాస్ లోని తన నివాసంలో గుండెపోటుతో మరణించాడు. ఇతనికి మరణించక ముందు నుంచే గుండె సంబంధిత వ్యాధులు ఉండేవి. ఒక పక్క వెన్ను ముక్క ఇబ్బందులతోపాటు గుండె సంబంధిత వ్యాధులు ఎక్కువ కావడంతో బిగ్ బాస్ మ్యాన్ మరణించాడు. ఇతను మృతికి పలువురు మల్లయోధులు సంతాపం ప్రకటించారు.

## మూలాలు

వర్గం:మల్లయోధులు
అంతిమ్‌ పంఘల్‌

**అంతిమ్‌ పంఘల్‌** (ఆంగ్లం: Antim Panghal) హర్యానాలోని హిసార్‌కు చెందిన ఒక భారతీయ మహిళా రెజ్లర్. ఆమె ఆసియా రెజ్లింగ్ ఛాంపియన్‌షిప్ 2023లో రజత పతకాన్ని గెలుచుకుంది. ఆమె భారతదేశం మొట్టమొదటి U-20 ప్రపంచ రెజ్లింగ్ ఛాంపియన్. బ్యాక్-టు-బ్యాక్ U20 వరల్డ్ టైటిళ్లను గెలుచుకున్న మొదటి భారతీయ మహిళా రెజ్లర్‌గా కూడా ఆమె అవతరించింది.

## ప్రారంభ జీవితం
అంతిమ్‌ పంఘల్‌ హర్యానాలోని హిసార్ జిల్లా భగానా గ్రామంలో జన్మించింది. ఆమె తండ్రి రామ్ నివాస్ పంఘల్ కాగా తల్లి కృష్ణ కుమారి.

## మూలాలు

వర్గం:భారతీయ రెజ్లర్లు
వర్గం:భారతీయ మహిళలు
వర్గం:2004 జననాలు
మొహమ్మద్ ఆసిఫ్ (క్రికెటర్)

**మొహమ్మద్ ఆసిఫ్** (జననం 1982, డిసెంబరు 20) పాకిస్తానీ మాజీ క్రికెటర్. 2005 - 2010 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు.

షేక్‌పురాకు చెందిన ఆసిఫ్ ఖాన్ రీసెర్చ్ ల్యాబ్స్, నేషనల్ బ్యాంక్, క్వెట్టా, షేక్‌పురా, సియాల్‌కోట్, లీసెస్టర్‌షైర్‌లలో ఫస్ట్-క్లాస్ క్రికెట్ ఆడాడు. 2005 జనవరిలో ఆస్ట్రేలియాపై పాకిస్తాన్ క్రికెట్ జట్టు తరపున తన తొలి టెస్ట్ మ్యాచ్ ఆడాడు. 2010లో డేల్ స్టెయిన్ తర్వాత ఆసిఫ్ రెండవ ప్రముఖ టెస్ట్ బౌలర్‌గా నిలిచాడు.

## క్రికెట్ కెరీర్
దేశవాళీ పాకిస్తానీ క్రికెట్‌లో మంచి ఆటతీరు ప్రదర్శించిన తర్వాత, పాకిస్తాన్ టెస్టు జట్టులోకి వచ్చాడు. 2005 జనవరిలో ఆస్ట్రేలియాతో తొలిసారిగా ఆడాడు.

2006 జనవరిలో భారత్ తో జరిగిన మ్యాచ్ రెండో టెస్టులో 34 ఓవర్లు బౌలింగ్ చేసి భారత క్రికెటర్ యువరాజ్ సింగ్ వికెట్ తీశాడు.

ట్వంటీ-20 క్రికెట్‌లో మెయిడిన్ ఓవర్ వేసిన తొలి బౌలర్‌గా నిలిచాడు. అదనంగా, ఆ ఓవర్‌లో రెండు వికెట్లు తీశాడు.

## నిషేధం
2006లో అనాబాలిక్ స్టెరాయిడ్ నాండ్రోలోన్‌కు పాజిటివ్ పరీక్షించిన తర్వాత వివాదంలో చిక్కుకున్నాడు, ఇది నిషేధాన్ని విధించడానికి దారితీసింది, అప్పీల్‌పై రద్దు చేయబడింది. తరువాత గాయం కారణంగా పాకిస్తాన్ ప్రపంచ కప్ జట్టు నుండి వైదొలిగాడు.

తన వ్యక్తిపై డ్రగ్స్ ఉన్నట్లు అనుమానించి దుబాయ్‌లో అదుపులోకి తీసుకున్నప్పుడు, ఇండియన్ ప్రీమియర్ లీగ్ సమయంలో నిషేధిత పదార్థానికి పాజిటివ్ పరీక్షించినట్లు తేలినప్పుడు మరింత క్రికెట్ వివాదం జరిగింది.

2010 ఆగస్టులో బెట్టింగ్ సిండికేట్ నుండి చెల్లింపు కోసం ఉద్దేశపూర్వకంగా నో-బాల్స్ వేసినట్లు న్యూస్ ఆఫ్ ది వరల్డ్ ద్వారా ఆరోపించబడింది. 2011 ఫిబ్రవరి 5న అంతర్జాతీయ క్రికెట్ కౌన్సిల్ చే నియమించబడిన 3-వ్యక్తి ధర్మాసనం ఇతనిని 7 సంవత్సరాలపాటు నిషేధించవలసిందిగా తీర్పునిచ్చింది. 2011 నవంబరులో స్పాట్ ఫిక్సింగ్‌కు సంబంధించిన కుట్ర ఆరోపణలపై సల్మాన్ బట్, మహ్మద్ అమీర్‌తోపాటు ఆసిఫ్‌ను దోషిగా నిర్ధారించారు. 2011 నవంబరు 3న, కుంభకోణంలో అతని పాత్రకు ఆసిఫ్‌కు ఒక సంవత్సరం జైలు శిక్ష విధించబడింది.

2015 ఆగస్టు 19న, ఐసీసీ తన మునుపటి ఆర్డర్‌లను తాత్కాలికంగా నిలిపివేసింది. 2015 సెప్టెంబరు 2 నుండి అమలులోకి వచ్చి, క్రికెట్ లోని అన్ని ఫార్మాట్‌లను ఆడేందుకు ఆసిఫ్‌ను అనుమతించింది. 2016 అక్టోబరులో 2016–17 క్వాయిడ్-ఇ-అజామ్ ట్రోఫీ మూడో రౌండ్‌లో వాటర్ అండ్ పవర్ డెవలప్‌మెంట్ అథారిటీకి వహించినప్పుడు నిషేధం తర్వాత తన మొదటి మ్యాచ్‌లో ఆడాడు.

## మూలాలు

## బాహ్య లింకులు
* 
* Mohammad Asif Player Profile & Stats on Cricket.com.pk

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1982 జననాలు
స్టీఫెన్ కింగ్

**స్టీఫెన్ ఎడ్విన్ కింగ్** (జననం 1947 సెప్టెంబరు 21) అమెరికన్ రచయిత. ఆయన ప్రధానంగా హారర్, అతీంద్రియ కల్పన (supernatural fiction), సస్పెన్స్, క్రైమ్, సైన్స్ ఫిక్షన్, ఫాంటసీ నవలలతో ప్రసిద్ధిచెందాడు. దీంతో ఆయనను  "కింగ్ ఆఫ్ హారర్"గా పాఠకులు పిలుచుకుంటారు, ఆయన పుస్తకాలు 2006 నాటికి 350 మిలియన్లకు పైగా కాపీలు అమ్ముడయ్యాయి. అంతేకాకుండా, వీటిలో చాలా వరకు చలనచిత్రాలు, టెలివిజన్ ధారావాహికలు, చిన్న సిరీస్‌లు, కామిక్ పుస్తకాలుగా మార్చబడ్డాయి. ఆయన కింగ్ రిచర్డ్ బాచ్‌మన్ అనే కలం పేరుతో ఏడు, అలాగే ఐదు నాన్ ఫిక్షన్ పుస్తకాలతో సహా 65కి పైగా నవలలు ప్రచురించాడు. ఆయన దాదాపు 200 చిన్న కథలు కూడా రాశాడు, వాటిలో ఎక్కువ భాగం పుస్తక సేకరణలలో ప్రచురించబడ్డాయి.

బ్రామ్ స్టోకర్ అవార్డులు, వరల్డ్ ఫాంటసీ అవార్డులు, బ్రిటిష్ ఫాంటసీ సొసైటీ అవార్డులతో పాటు పలు పురస్కారాలను ఆయన అందుకున్నాడు. 2003లో, నేషనల్ బుక్ ఫౌండేషన్ అతనికి అమెరికన్ లెటర్స్‌కు విశిష్ట సహకారం అందించినందుకు మెడల్‌ను ప్రదానం చేసింది. 2004 వరల్డ్ ఫాంటసీ అవార్డ్ ఫర్ లైఫ్ అచీవ్‌మెంట్, మిస్టరీ రైటర్స్ ఆఫ్ అమెరికా నుండి 2007 గ్రాండ్ మాస్టర్ అవార్డ్ వంటివి ఆయన సాహిత్యానికి చేసిన కృషికి అందుకున్నాడు. 2015లో, ఆయన సాహిత్యానికి చేసిన కృషికి అమెరికా నేషనల్ ఎండోమెంట్ ఫర్ ది ఆర్ట్స్ నుండి నేషనల్ మెడల్ ఆఫ్ ఆర్ట్స్‌ను కూడా అందుకున్నాడు.

## వ్యక్తిగత జీవితం
ఆయన 1971 జనవరి 2న తబితా స్ప్రూస్‌ను వివాహం చేసుకున్నాడు. ఆమె కూడా నవలా రచయిత. వారి నివాసాల్లో ఒకటైన బాంగోర్‌లోని కింగ్స్ హోమ్ పర్యాటక ఆకర్షణగా నిలిచింది. ముఖ్యంగా రచయతలకు కేంద్రమైన ఇక్కడ వారి ఆర్కైవ్‌లు అందుబాటులో ఉంచారు.

వీరికి ముగ్గురు పిల్లలు, ఒక కుమార్తె కాగా ఇద్దరు కుమారులు. వారి కుమార్తె నయోమి ఫ్లోరిడాలోని ప్లాంటేషన్‌లో యూనిటేరియన్ యూనివర్సలిస్ట్ చర్చి మంత్రిగా, ఆమె భాగస్వామి తండెకాతో కలిసి పని చేస్తోంది. ఇక కుమారులు ఇద్దరూ రచయితలు: ఓవెన్ కింగ్ తన మొదటి కథల సంకలనాన్ని 2005లో ప్రచురించాడు, అలాగే అదే సంవత్సరం జో హిల్‌గా వ్రాసే జోసెఫ్ హిల్‌స్ట్రోమ్ కింగ్ 20వ శతాబ్దపు గోస్ట్స్‌లో మొదటి చిన్న కథల సంకలనం ప్రచురించాడు.

తను రచయిత అవడానికి ఏదీ చేతకాకపోవడమే కారణం అని చెప్పే స్టీఫెన్ కింగ్ రోజూ కనీసం నాలుగు నుంచి ఆరు గంటలు చదవడం, రాయడం చేస్తాడుట. అలాగే సుమారు రెండు వేల పదాలైనా రాయకుండా నిద్రపోకూడదనేది ఆయన నియమం.

## మూలాలు
వర్గం:1947 జననాలు
వర్గం:అమెరికా
వర్గం:అమెరికన్ రచయితలు
వర్గం:అమెరికన్ నాన్ ఫిక్షన్ రచయితలు
వర్గం:అమెరికన్ నవలా రచయితలు
వర్గం:అమెరికన్ కవులు
వర్గం:అమెరికన్ క్రైమ్ రైటర్స్
వర్గం:అమెరికన్ ఫాంటసీ రచయితలు
వర్గం:అమెరికన్ సినిమా దర్శకులు
వర్గం:అమెరికన్ హారర్ నవలా రచయితలు
వర్గం:అమెరికన్ వ్యాసకర్తలు
వర్గం:అమెరికన్ సినిమా నటులు
వర్గం:అమెరికన్ స్క్రీన్ రైటర్స్
వర్గం:అమెరికన్ టెలివిజన్ రచయితలు
వర్గం:అమెరికన్ మిస్టరీ రైటర్స్
వర్గం:అమెరికన్ ఒపీనియన్ జర్నలిస్టులు
వర్గం:అమెరికన్ సైకలాజికల్ ఫిక్షన్ రచయితలు
వర్గం:అమెరికన్ సైన్స్ ఫిక్షన్ రచయితలు
వర్గం:అమెరికన్ చిన్న కథా రచయితలు
వర్గం:అమెరికన్ థ్రిల్లర్ రచయితలు
వర్గం:డార్క్ ఫాంటసీ రచయితలు
అనంత బాబు

**అనంత సత్య ఉదయ భాస్కర్**, **అనంత బాబు ఆంధ్రప్రదేశ్ శాసనమండలి సభ్యుడు.** వైఎస్ఆర్ కాంగ్రెస్ పార్టీకి చెందిన ఆయన తూర్పుగోదావరి జిల్లా అధ్యక్షుడిగా ఎమ్మెల్సీగా బాధ్యతలు నిర్వర్తించాడు.అతను కాపు కులానికి చెందినవాడు

## బాల్యం

అనంతబాబు తండ్రి అనంత చక్రరావు అడ్డతీగల పంచాయితీ మాజీ అధ్యక్షుడు. 1986లో పీపుల్స్ వార్ నక్సల్స్ చేతిలో కాల్చి చంపబడ్డాడు.

## నేర కార్యకలాపాలు

విశాఖ ఏజెన్సీ ప్రాంతంలో రంగురాళ్ల తగిలింపు సంఘటనలో అనంత బాబు ప్రమేయం ఉందని పోలీస్ కేసు నమోదు అయింది. గతంలో అరకు మాజీ ఎంపీ కొత్తపల్లి గీతపై దాడి దాడి చేశారని ఇతడి పై అభియోగాలు ఉన్నాయి. అంతేకాకుండా విశాఖపట్నం ఏజెన్సీలో మహిళలు పట్ల అనుచితంగా ప్రవర్తిస్తున్నారని ఇతనిపై పెద్ద ఎత్తున ఆరోపణలు వచ్చాయి.

## రాజకీయ జీవితం

అనంత బాబుకు నేర చరిత్ర ఉందని, రంపచోడవరం నియోజకవర్గంలో గిరిజనులు ధర్నా చేశారు. 2014లో స్వతంత్ర అభ్యర్థిగా 2014 ఎన్నికల్లో ఎమ్మెల్యేగా నామినేషన్ వేశారు. తన నామినేషన్‌లో భాగంగా, తాను షెడ్యూల్డ్ తెగగా గుర్తింపు పొందిన కొండ కాపు వర్గానికి చెందినవాడినని పేర్కొంటూ ఎన్నికల అఫిడవిట్ సమర్పించాడు. అయితే గిరిజనులు ఇతను కాపు సామాజిక వర్గానికి చెందిన వాడని ఆరోపించారు. రిటర్నింగ్ అధికారి అభ్యంతరాన్ని పరిశీలించి, చివరకు అనంతబాబు పేర్కొన్న విధంగా షెడ్యూల్డ్ తెగకు చెందిన వారు కాదని తేల్చి ఆయన నామినేషన్‌ను తిరస్కరించారు. రంపచోడవరం నియోజకవర్గంలో వంతల రాజేశ్వరి దేవి ఎమ్మెల్యేగా ఉన్న పెత్తనమంతా అనంత బాబుదే అన్న విమర్శలు వచ్చాయి. 2021లో వైఎస్సార్ కాంగ్రెస్ పార్టీ స్థానిక సంస్థల నుంచి ఏకగ్రీవంగా శాసనమండలి సభ్యునిగా ఎన్నికయ్యారు.

## సుబ్రహ్మణ్యం హత్య మరియు డోర్ డెలివరీ

సుబ్రహ్మణ్యానికి రాత్రి సుమారు 9:30 గంటలకు ఎమ్మెల్సీ అనంతబాబు నుంచి ఆయనకు ఫోన్‌ వచ్చింది. అయితే, మే 20, శుక్రవారం తెల్లవారుజామున, తెల్లవారుజామున 2 గంటలకు, సుబ్రహ్మణ్యం మృతదేహాన్ని అతని కుటుంబానికి తిరిగి ఇచ్చారు, అతను ప్రమాదంలో మరణించాడని బూటకపు కథ అల్లాడు. అనంత బాబు పై సుబ్రహ్మణ్యం కుటుంబ సభ్యులకు అనుమానం మొదలైంది.

డబ్బులకు సంబంధించి అనంతబాబు సుబ్రహ్మణ్యం మధ్య సంభాషణ జరిగింది. అనంతబాబు సుబ్రహ్మణ్యాన్ని కొట్టడంతో వాగ్వాదం కాస్తా వివాదానికి దారితీసింది, దీంతో అనంతబాబు సుబ్రహ్మణ్యం పై ఇనపరాడుతో తలపై కొట్టాడు. సుబ్రహ్మణ్యం తలకు గాయమైంది. చివరకు గాయాలపాలై సుబ్రహ్మణ్యం మృతి చెందగా, అనంతబాబు హత్యను రోడ్డు ప్రమాదంగా మార్చేందుకు ప్రయత్నించాడు. అయితే అప్పటికే సుబ్రహ్మణ్యం చనిపోయాడని గుర్తించిన అనంతబాబు.. ప్రమాదం కారణంగానే మృతి చెందినట్లు కనిపించేందుకు అతడిని కారులో నుంచి తోసేశాడు.

ఎమ్మెల్సీ సీక్రెట్‌లు, కంపెనీలు, ఇతర కార్యకలాపాలు సుబ్రహ్మణ్యానికి తెలుసని, తన మాజీ డ్రైవర్ ఈ రహస్యాలను బయటపెడతాడనే భయంతో ఎమ్మెల్సీ అతడిని హత్య చేశాడని ఆరోపణలు వచ్చాయి.

## మూలాలు
యాసిర్ అరాఫత్ (క్రికెటర్)

**యాసిర్ అరాఫత్ సత్తి** (జననం 1982 మార్చి 12) పాకిస్తానీ క్రికెట్ కోచ్, మాజీ క్రికెటర్. ఆల్ రౌండర్ గా ఆడాడు. కుడిచేతి వాటం బ్యాటింగ్, కుడిచేతి వేగంగా బౌలర్ గా రాణించాడు.

## క్రికెట్ కెరీర్

### అంతర్జాతీయ కెరీర్
గతంలో అండర్-15 స్థాయిలో తన దేశానికి ప్రాతినిధ్యం వహించాడు. 2000లో కరాచీలో శ్రీలంకతో జరిగిన మ్యాచ్‌లో 17 ఏళ్ళ వయసులో పాకిస్థాన్ తరఫున వన్డేల్లోకి అరంగేట్రం చేశాడు. ఈ మ్యాచ్‌లో తన మొదటి వికెట్ తీసుకున్నాడు. 2005 డిసెంబరులో ఇంగ్లాండ్‌తో జరిగిన చివరి వన్డేలో అతనికి అంతర్జాతీయ క్రికెట్‌లో రెండవ అవకాశం ఇవ్వబడింది. 2006 ఫిబ్రవరిలో భారత్‌తో జరిగిన సిరీస్‌లో రిటైన్ చేయబడ్డాడు, కానీ తదుపరి ఇంగ్లాండ్ పర్యటన కోసం వన్డే జట్టు నుండి తప్పించబడ్డాడు.

2007 మార్చిలో షోయబ్ అక్తర్, మహ్మద్ ఆసిఫ్ గాయం కారణంగా ఔట్ అయిన తర్వాత 2007 క్రికెట్ ప్రపంచ కప్ కోసం పాకిస్తాన్ జట్టులో ఇతన్నీ, మహ్మద్ సమీని భర్తీ చేశారు.

2007 డిసెంబరు 8న, బెంగుళూరులో భారత్‌తో జరిగిన సిరీస్‌లోని మూడవ, చివరి టెస్ట్‌లో పాకిస్తాన్ తరపున టెస్ట్ మ్యాచ్‌లో అరంగేట్రం చేశాడు. మ్యాచ్‌లో 5 వికెట్లతో సహా 7 వికెట్లు తీయడం ద్వారా తన ఆల్ రౌండ్ ఆటతీరును ప్రదర్శించాడు. మొదటి ఇన్నింగ్స్‌లో 44 పరుగులు చేశాడు.

2009 ఐసీసీ వరల్డ్ ట్వంటీ 20 కొరకు పాకిస్తాన్ జట్టులో భాగంగా ఉన్నాడు, కానీ తరువాత అతను స్నాయువు గాయం కారణంగా భర్తీ చేయబడ్డాడు.

## కోచింగ్ కెరీర్
పదవీ విరమణ తర్వాత ఇంగ్లాండ్‌కు వెళ్ళి, శాశ్వత నివాసం తీసుకున్నాడు. జూనియర్ స్థాయిలో జట్లకు శిక్షణ ఇచ్చాడు. 2023లో ఇంగ్లాండ్ అండ్ వేల్స్ క్రికెట్ బోర్డ్ లెవల్ 4 కోచింగ్ కోర్సును పూర్తి చేసిన పాకిస్తాన్ నుండి మొదటి మాజీ టెస్ట్ క్రికెటర్ అయ్యాడు. 2011లో తరువాత 2022లో బౌలింగ్ కన్సల్టెంట్‌గా సర్రే సిసిసి కి శిక్షణ ఇచ్చాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1982 జననాలు
మహ్మద్ హఫీజ్

**మహ్మద్ హఫీజ్** (జననం 1980, అక్టోబరు 17) పాకిస్తానీ మాజీ క్రికెట్ ఆటగాడు. హఫీజ్ పాకిస్థాన్ జాతీయ క్రికెట్ జట్టు మాజీ టీ20 కెప్టెన్. హఫీజ్ టాప్ 6లో ఎక్కడైనా బ్యాటింగ్ చేయగల బ్యాట్స్‌మెన్ గా, బౌలర్ గా రాణించాడు. తన కెరీర్‌లో ఎక్కువ భాగం స్పిన్ బౌలింగ్ ఆల్-రౌండర్‌గా ఆడాడు. సయీద్ అజ్మల్, షాహిద్ అఫ్రిదితో కలిసి 2010లో అత్యుత్తమ స్పిన్ బౌలర్లలో ఒక భాగంగా నిలిచాడు. 2017 ఐసీసీ ఛాంపియన్స్ ట్రోఫీని గెలుచుకున్న పాకిస్తాన్ జట్టులో హఫీజ్ సభ్యుడిగా ఉన్నాడు, ఫైనల్‌లో కీలక పాత్ర పోషించాడు. అందులో 57 పరుగుల అజేయ ఇన్నింగ్స్‌ను సాధించాడు. 2018 డిసెంబరులో అబుదాబిలో న్యూజిలాండ్‌తో జరిగిన మూడవ (చివరి) మ్యాచ్ తర్వాత టెస్ట్ క్రికెట్ నుంమడి రిటైర్ అయ్యాడు, ఆఖరిసారిగా తన సహచరుల గౌరవార్ధం తెల్లటి దుస్తులు ధరించి మైదానం నుండి బయలుదేరాడు. 2022, జనవరి 3న అన్ని రకాల అంతర్జాతీయ క్రికెట్‌ల నుండి రిటైర్మెంట్ ప్రకటించి, 18 సంవత్సరాలకు పైగా సాగిన కెరీర్‌ను ముగించాడు.

ఇతను కరేబియన్ ప్రీమియర్ లీగ్‌లో ఆడిన నాల్గవ అంతర్జాతీయ ఆటగాడు, ట్వంటీ 20 టోర్నమెంట్‌కు ఎంపికైన మొదటి పాకిస్థానీ ఆటగాడు. ఇతనికి "ప్రొఫెసర్" అనే మారుపేరు ఉంది. పాకిస్థాన్, లాహోర్, లాహోర్ లయన్స్, గయానా అమెజాన్ వారియర్స్, కోల్‌కతా నైట్ రైడర్స్, సర్గోధ, సుయ్ గ్యాస్ కార్పొరేషన్ ఆఫ్ పాకిస్థాన్ వంటి ప్రధాన జట్లకు ఆడాడు. 2015లో బంగ్లాదేశ్‌పై ఖుల్నా వేదికగా డాన్ కేక్ సిరీస్ సందర్భంగా హఫీజ్ తన టెస్టు కెరీర్‌లో అత్యుత్తమంగా 224 పరుగులు చేశాడు.

2018 ఆగస్టులో పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు. 2019 డిసెంబరులో, న్యూజిలాండ్‌తో పాకిస్తాన్ సిరీస్ సందర్భంగా, పరిమిత ఓవర్ల క్రికెట్‌పై దృష్టి సారించడానికి, పర్యటన ముగిసిన తర్వాత టెస్ట్ క్రికెట్‌కు రిటైర్మెంట్ ఇస్తున్నట్లు హఫీజ్ ప్రకటించాడు. టెస్టు క్రికెట్‌కు రిటైర్ కావడానికి ఇదే సరైన సమయమని, 55 టెస్టు మ్యాచ్‌ల్లో పాకిస్థాన్‌కు కెప్టెన్‌గా వ్యవహరించినందుకు గౌరవంగా భావిస్తున్నానని హఫీజ్ చెప్పాడు.

ఐసీసీ 2019 ప్రపంచ కప్ ప్రచారం తర్వాత, 2019లో రౌండ్-రాబిన్ దశలో ఇంగ్లాండ్‌పై 4వ నంబర్‌లో 84 బ్యాటింగ్‌లో మ్యాచ్-విజేత అయినప్పటికీ పాకిస్తాన్, ప్రపంచవ్యాప్తంగా వివిధ లీగ్‌లకు టీ20 స్పెషలిస్ట్‌గా కొత్త జీవితాన్ని ప్రారంభించాడు. 2020లో ప్రపంచంలోని టీ20 క్రికెట్‌లో అత్యధిక రన్ స్కోరర్‌గా నిలిచాడు.

## రికార్డులు, విజయాలు
హఫీజ్ 21 అంతర్జాతీయ సెంచరీలు (టెస్టుల్లో 10, వన్డేల్లో 11 సెంచరీలు) చేశాడు. 2003 ఆగస్టు 27న బంగ్లాదేశ్‌తో జరిగిన రెండో మ్యాచ్‌లో తన తొలి టెస్టు సెంచరీని సాధించాడు. 2015 ఏప్రిట్ 28న ఖుల్నాలో  బంగ్లాదేశ్‌పై అత్యధిక టెస్ట్ స్కోరు 224 చేశాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1980 జననాలు
వకార్ హసన్

**వకార్ హసన్ మీర్** (1932, సెప్టెంబరు 12 - 2020 ఫిబ్రవరి 10) పాకిస్తానీ మాజీ క్రికెటర్. 1952 నుండి 1959 వరకు 21 టెస్ట్ మ్యాచ్‌లు ఆడాడు. పాకిస్తాన్ ప్రారంభ టెస్ట్ జట్టులో జీవించి ఉన్న చివరి సభ్యుడు ఇతను. టెస్ట్ క్రికెట్‌లో 1,071 పరుగులు చేశాడు, 99 ఫస్ట్ క్లాస్ మ్యాచ్‌లు ఆడాడు.

## క్రికెట్ కెరీర్
వకార్ హసన్ లాహోర్‌లోని ప్రభుత్వ కళాశాలలో చదివాడు. అక్కడ క్రికెట్ జట్టు కోసం ఆడాడు. 1951లో యువ క్రికెటర్లతో కూడిన పాకిస్తాన్ ఈగల్స్ జట్టుతో కలిసి ఇంగ్లాండ్‌లో పర్యటించాడు.
[ఎడమ|thumb| 1955లో న్యూజిలాండ్‌తో జరిగిన రెండో టెస్టులో వకార్ హసన్ (ఎడమ), [ఇంతియాజ్ అహ్మద్ బ్యాటింగ్‌కు వచ్చారు.]]
పాకిస్తాన్ మొదటి 18 టెస్ట్‌లలో ఆడాడు. 1952-53లో భారత్ తో జరిగిన పాకిస్తాన్ తొలి టెస్ట్ సిరీస్‌లో, అతను ఇరువైపులా అత్యధిక స్కోరర్‌గా నిలిచాడు, 44.62 సగటుతో 357 పరుగులు చేశాడు. 1954 ఇంగ్లాండ్ పర్యటనలో 14.71 సగటుతో 103 పరుగులతో తక్కువ విజయాన్ని సాధించాడు, కానీ కవర్లలో తన ఫీల్డింగ్‌తో ఆకట్టుకున్నాడు.

1955-56లో లాహోర్‌లో న్యూజిలాండ్‌పై తన ఏకైక టెస్ట్ సెంచరీని సాధించాడు, 430 నిమిషాల్లో 189 పరుగులు చేశాడు, స్కోరు 6 వికెట్లకు 111 అయిన తర్వాత ఇంతియాజ్ అహ్మద్‌తో కలిసి ఏడవ వికెట్‌కు 309 పరుగులు జోడించాడు. 189 పాకిస్తాన్ అత్యధిక టెస్ట్ స్కోర్‌గా కొత్త రికార్డును నెలకొల్పింది, ఇది మరుసటి రోజు అహ్మద్ (209 పరుగులు చేశాడు). హసన్ 50కి చేరుకోకుండానే మరో ఐదు టెస్టులు ఆడాడు.

1949 నుండి 1966 వరకు పాకిస్తాన్‌లో ఫస్ట్-క్లాస్ క్రికెట్ ఆడాడు. 1953–54లో హసన్ మహమూద్స్ XIకి వ్యతిరేకంగా LW కానన్స్ XI తరపున అత్యధిక స్కోరు 201 (నాటౌట్) చేశాడు. 1963-64 క్వాయిడ్-ఎ-అజం ట్రోఫీ  ఫైనల్‌లో కరాచీ బ్లూస్‌కు కెప్టెన్‌గా వ్యవహరించాడు. ఇతని చివరి ఫస్ట్-క్లాస్ మ్యాచ్‌లో అతను మళ్లీ 1964-65 పోటీలో విజేతగా నిలిచాడు.

1960ల నుండి 1980ల వరకు అనేకసార్లు జాతీయ సెలెక్టర్‌గా పనిచేశాడు. 1982-83లో స్వదేశంలో పాకిస్తాన్ 3-0తో భారత్‌ను ఓడించినప్పుడు అతను చీఫ్ సెలెక్టర్ గా ఉన్నాడు.

## మరణం
వకార్ తన 87 ఏళ్ళ వయసులో 2020 ఫిబ్రవరి 10న  మరణించాడు.

## మూలాలు

## బాహ్య లింకులు
* 
* "Pakistan's first tour of India was my most memorable" from Cricinfo
* "Waqar Hasan – A pioneer with a touch of class" – biography and tributes

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2020 మరణాలు
వర్గం:1932 జననాలు
నవేద్ అష్రఫ్

**మొహమ్మద్ నవేద్ అష్రఫ్ ఖురేషి** (జననం 1974, సెప్టెంబరు 4) పాకిస్తానీ క్రికెట్ ఆటగాడు. కుడిచేతి వాటం బ్యాట్స్‌మన్ గా, కుడిచేతి మీడియం-పేస్ బౌలర్ గా రాణించాడు.

## జననం
మొహమ్మద్ నవేద్ అష్రఫ్ ఖురేషి 1974, సెప్టెంబరు 4న పాకిస్తాన్ లోని రావల్పిండిలో జన్మించాడు.

## క్రికెట్ రంగం
అష్రఫ్ రెండు టెస్టు మ్యాచ్‌లు ఆడాడు. ట్వంటీ 20 క్రికెట్‌లోకి కూడా ఆడాడు.

## మూలాలు

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1974 జననాలు
ఇర్ఫాన్ ఫాజిల్

**మొహమ్మద్ ఇర్ఫాన్ ఫాజిల్** (జననం 1981, నవంబరు 2) పాకిస్తాన్ మాజీ క్రికెట్ ఆటగాడు.

## జననం
మొహమ్మద్ ఇర్ఫాన్ ఫాజిల్ 1981, నవంబరు 2న పాకిస్తాన్ లోని లాహోర్ లో జన్మించాడు. 

## క్రికెట్ రంగం
ఇతను కుడిచేతి వాటం బ్యాట్స్‌మన్ గా, కుడిచేతి మీడియం-ఫాస్ట్ బౌలర్ గా రాణించాడు. ఒక టెస్ట్ మ్యాచ్‌లోనూ, ఒక వన్డే మ్యాచ్ లోనూ  ఆడాడు. 2004/05 సీజన్‌లో అతను ట్వంటీ 20 క్రికెట్‌కు మారాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1981 జననాలు
అఖిల్ మిశ్రా

**అఖిల్ మిశ్రా** (1965 జూలై 22 - 2023 సెప్టెంబరు 19) భారతీయ సినిమా, టెలివిజన్ నటుడు. ఆయన హజారోన్ ఖ్వైషీన్ ఐసి, గాంధీ, మై ఫాదర్, ప్రధానమంత్రి వంటి టెలివిజన్ ధారావాహికలలో నటించాడు. ఆయన దో దిల్ బంధే ఏక్ డోరీ సే అనే సీరియల్‌లో కూడా చేసాడు. ఆయన 3 ఇడియట్స్‌లో లైబ్రేరియన్ దూబే క్యామియో రోల్ చేయడం, ఉత్తరాన్‌లో ఉమేద్ సింగ్ బుందేలా పాత్రను చేయడం ద్వారా ప్రసిద్ధి చెందాడు. ఆయన భోపాల్: ఎ ప్రేయర్ ఫర్ రెయిన్‌లో కూడా నటించాడు.

## వ్యక్తిగత జీవితం
1983లో తన మొదటి చలనచిత్రం ధత్ తేరే...కి. ఇందులోనూ గృహలక్ష్మి కా జిన్ అనే సీరియల్‌లో తనతో కలిసి నటించిన మంజు మిశ్రాను వివాహం చేసుకున్నాడు. ఆమె 1996లో మరణించింది. ఆయన ధత్ తేరే...కి చిత్రంలో నటుడిగానే కాక రచయితగా, నిర్మాతగా కూడా వ్యవహరించాడు.

ఆ తరువాత 2009 ఫిబ్రవరి 3న జర్మన్ నటి సుజానే బెర్నెర్ట్ ను 2011 సెప్టెంబరు 30న తిరిగి వివాహం చేసుకున్నాడు. ఆయన ఆమెతో కలిసి క్రమ్ సినిమా, సీరియల్ మేరా దిల్ దేవానా (దూరదర్శన్) నటించాడు. 2019లో వారు "మజ్ను కి జూలియట్" అనే షార్ట్ ఫిల్మ్‌ని చిత్రీకరించారు, దీనికి ఆయనే రాసి, నటించి, దర్శకత్వం వహించాడు.

ఆయన తల్లి అరుంధతీ మిశ్రా అక్టోబరు 2012లో మరణించింది.

## మరణం
58 సంవత్సరాల వయస్సులో ఆయన 2023 సెప్టెంబరు 19న మరణించాడు.

## మూలాలు
వర్గం:భారతీయ సినిమా నటులు
వర్గం:భారతీయ టెలివిజన్ నటులు
వర్గం:2023 మరణాలు
వర్గం:హిందీ సినిమా నటులు
వర్గం:1965 జననాలు
ఆకిబ్ జావేద్

**ఆకిబ్ జావేద్** (జననం 1972, ఆగస్టు 5) పాకిస్తాన్ క్రికెట్ కోచ్, మాజీ క్రికెటర్. కుడిచేతి వాటం కలిగిన ఫాస్ట్-మీడియం పేస్ బౌలర్ గా రాణించాడు. బంతిని రెండు వైపులా స్వింగ్ చేయగలడు. 1988 - 1998 మధ్యకాలంలో పాకిస్తాన్ తరపున 22 టెస్టులు, 163 వన్డే ఇంటర్నేషనల్స్ ఆడాడు. 1992 క్రికెట్ ప్రపంచ కప్ గెలిచిన పాకిస్తాన్ జట్టులో సభ్యుడిగా ఉన్నాడు.

ప్రస్తుతం క్రికెట్ ఆపరేషన్స్ డైరెక్టర్‌గా, పాకిస్తాన్ సూపర్ లీగ్ జట్టు లాహోర్ ఖలాండర్స్‌కు ప్రధాన కోచ్‌గా పనిచేస్తున్నాడు.

## అంతర్జాతీయ కెరీర్
అంతర్జాతీయ మ్యాచ్‌లలో భారత్‌పైనే అత్యుత్తమ ఆటతీరు కనబరచాడు. తన కెరీర్ వన్డే సగటు కంటే 24.64 - 6.79 పరుగుల సగటుతో భారత్ జరిగిన తన 39 వన్డేలలో 54 వికెట్లు తీశాడు.  ఆరు వన్డే మ్యాన్ ఆఫ్ ది మ్యాచ్ అవార్డులలో భారతదేశంపైనే నాలుగు అవార్డులు ఉన్నాయి.

1991 అక్టోబరు 25న 19 ఏళ్ళ 81 రోజుల వయస్సులో భారత్‌తో జరిగిన వన్డేలో హ్యాట్రిక్ సాధించాడు. వన్డేల్లో హ్యాట్రిక్ సాధించిన అతి పిన్న వయస్కుడైన ఆటగాడిగా నిలిచాడు. 1992 క్రికెట్ ప్రపంచ కప్ గెలిచిన పాకిస్తాన్ జట్టులో కీలక సభ్యుడిగా ఉన్నాడు. ఆకిబ్ జావేద్ అంతర్జాతీయ క్రికెట్  కెరీర్ 26 ఏళ్ళ వయసులో అకాల ముగింపుకు చేరుకుంది.

## కోచింగ్ కెరీర్
గతంలో లాహోర్‌లోని నేషనల్ క్రికెట్ అకాడమీకి చీఫ్ కోచ్‌గా ఉన్నాడు. పాకిస్తాన్ కంప్యూటర్ హార్డ్‌వేర్ కంపెనీ అయిన ది కంప్యూటర్ హౌస్‌తో కూడా అనుబంధాన్ని కలిగి ఉన్నాడు. 2004 అండర్-19 క్రికెట్ ప్రపంచ కప్‌లో పాకిస్తాన్ అండర్-19 జట్టుకు శిక్షణ ఇచ్చాడు. గతంలో, ఆఫ్ఘనిస్తాన్ జాతీయ క్రికెట్ జట్టు అభివృద్ధికి కూడా సహాయం చేశాడు. పాకిస్తాన్ క్రికెట్ జట్టుకు బౌలింగ్ కోచ్‌గా కూడా పనిచేశాడు. వకార్ యూనిస్‌తో ప్రధాన కోచ్, ఇంతిఖాబ్ ఆలం మేనేజర్, కానీ 2012 ఫిబ్రవరి 10న పాకిస్తాన్ బౌలింగ్ కోచ్ పదవికి రాజీనామా చేశాడు. యునైటెడ్ అరబ్ ఎమిరేట్స్ జాతీయ క్రికెట్ జట్టుకు బౌలింగ్, ప్రధాన కోచ్‌గా మారాడు, ఈ పదవిలో 2016 వరకు కొనసాగాడు.

2016 నుండి, పాకిస్తాన్ సూపర్ లీగ్‌లో లాహోర్ క్వాలండర్స్‌కు క్రికెట్ ఆపరేషన్స్ డైరెక్టర్, బౌలింగ్ కన్సల్టెంట్‌గా ఉన్నారు. 2017 డిసెంబరులో, జట్టుకు ప్రధాన కోచ్‌గా నియమితుడయ్యాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1972 జననాలు
బోర్సాద్ శాసనసభ నియోజకవర్గం

**బోర్సాద్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఆనంద్ జిల్లా, ఆనంద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో బోర్సాద్ మండలంలోని భద్రన్, పామోల్, కసుంబాద్, హర్ఖాపురా, బోదల్, దావోల్, గోలెల్, రుడేల్, నిసరయా, వస్నా (బోర్సాద్), కసరి, చువా, ఉనేలి, రనోలి, ఖాన్‌పూర్, విర్సాద్, జంత్రాల్, వస్నా (రాస్), సాయిజ్‌పూర్, ఝరోలా, వదేలి, అలర్సా, పిప్లి, ఖేదసా, సిస్వా, రాస్, అమియాద్, బనేజ్దా, కంధ్రోతి, కంభ, దివెల్, కథోల్, ఉమ్లావ్, వాల్వోడ్, ధనవాసి, కింఖ్‌లోడ్, మోతీ షెర్డి, నాని షెర్డీ, గోర్వా, కథన, బాలిపూర్, కనకపురా, దహేవాన్, సలోల్, గజన, కొఠియా ఖద్, కవిత, బోర్సాద్ (M), వస్నా బోర్సాద్ (INA). భద్రనీయ, వచ్చియేల్ గ్రామాలు ఉన్నాయి.

## ఎన్నికైన సభ్యులు

## మూలాలు

వర్గం:గుజరాత్ శాసనసభ నియోజకవర్గాలు
ఉమ్రేత్ శాసనసభ నియోజకవర్గం

**ఉమ్రేత్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఆనంద్ జిల్లా, ఆనంద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
ఈ అసెంబ్లీ నియోజకవర్గం పరిధిలో ఉమ్రేత్ మండలం, ఆనంద్ మండలంలోని అజర్‌పురా, కసోర్, రహ్తలావ్, కుంజ్‌రావ్, టార్నోల్, సమర్ఖా, చిఖోద్ర, రస్నోల్, ఖంభోలాజ్, వఘాసి, బోరియావి (M), ఓడే (M) గ్రామాలు ఉన్నాయి.

## ఎన్నికైన సభ్యులు

## 2017 గుజరాత్ శాసనసభ ఎన్నికలు: ఉమ్రేత్

## 2022 గుజరాత్ శాసనసభ ఎన్నికలు: ఉమ్రేత్

## మూలాలు

వర్గం:గుజరాత్ శాసనసభ నియోజకవర్గాలు
ఆనంద్ శాసనసభ నియోజకవర్గం

**ఆనంద్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఆనంద్ జిల్లా, ఆనంద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో ఆనంద్ మండలంలోని లంభవెల్, జోల్, వలసన్, సందేసర్, మేఘవ గణ, గణ, వాన్స్ ఖిలియా, జితోడియా, హద్‌గూడ్, జఖారియా, నవ్లీ, ఖంధాలీ, ఆనంద్ (ఎం), మోగ్రి, గామ్డి, బక్రోల్, వల్లభ్ విద్యానగర్ (ఎం), కరంసాద్ (M), విఠల్ ఉద్యోగనగర్ (INA) గ్రామాలు ఉన్నాయి.

## ఎన్నికైన సభ్యులు

* 1972 - భూపత్‌సిన్హ్ వాఘేలా, భారత జాతీయ కాంగ్రెస్
* 1975 - రాంఛోద్‌భాయ్ సోలంకి, భారత జాతీయ కాంగ్రెస్
* 1980 - రాంఛోద్‌భాయ్ సోలంకి, భారత జాతీయ కాంగ్రెస్
* 1985 - రాంఛోద్‌భాయ్ సోలంకి, భారత జాతీయ కాంగ్రెస్
* 1990 - ఘనశ్యామ్ పటేల్, జనతా పార్టీ
* 1995 - దిలీప్‌భాయ్ పటేల్, భారతీయ జనతా పార్టీ
* 1998 - దిలీప్‌భాయ్ పటేల్, భారతీయ జనతా పార్టీ
* 2002 - దిలీప్‌భాయ్ పటేల్, భారతీయ జనతా పార్టీ
* 2007 - జ్యోత్సనాబెన్ పటేల్, భారతీయ జనతా పార్టీ
* 2012 - దిలీప్‌భాయ్ మణిభాయ్ పటేల్, భారతీయ జనతా పార్టీ
* 2014 - రోహిత్ పి. జాషు (బై పోల్), భారతీయ జనతా పార్టీ
* 2017 - కాంతిభాయ్ సోధపర్మార్, భారత జాతీయ కాంగ్రెస్
* 2022 - యోగేష్ పటేల్,   భారతీయ జనతా పార్టీ

## మూలాలు

వర్గం:గుజరాత్ శాసనసభ నియోజకవర్గాలు
పెట్లాడ్ శాసనసభ నియోజకవర్గం

**పెట్లాడ్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఆనంద్ జిల్లా, ఆనంద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో పెట్లాడ్ మండలంలోని రామోల్, డెమోల్, చంగా, పడ్గోల్, సంజయ, బమ్రోలి, రవ్లి, ఘుంటెలి, మహేలవ్, బంధ్ని, రవిపురా, మొరాద్, పోర్డా, సునవ్, విష్ణోలి, అర్డి, సిహోల్, వటవ్, పలాజ్, జెసర్వ, ఇసరమా, రంగైపురా, భవానీపురా, ఫంగనీ, భాటియేల్, అగాస్, బోరియా, ఆషి, దంతాలి, జోగన్, దవల్పురా, లక్కడ్‌పురా, సిమరడ, విరోల్ (సిమరాడ), రూపియాపుర, విశ్రంపుర, షాపూర్, సుందరాన, భలేల్, పెట్లాడ్ (M), బోర్సాద్ మండలంలోని ధుండకువ, సుర్ కువా, నాపా తల్పాడ్, నాపా వాంటో, దహేమి, నమన్, సింగ్లావ్, ధోబికుయ్, దేదర్దా, కవిత, సంతోక్‌పురా, వహేరా, దభాసి, బోచాసన్ గ్రామాలు ఉన్నాయి.

## ఎన్నికైన సభ్యులు

## 2022 గుజరాత్ శాసనసభ ఎన్నికలు: పెట్లాడ్

## మూలాలు

వర్గం:గుజరాత్ శాసనసభ నియోజకవర్గాలు
సోజిత్రా శాసనసభ నియోజకవర్గం

**సోజిత్రా శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఆనంద్ జిల్లా, ఆనంద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో సోజిత్రా మండలంలోని బాలింత, దాలి, దేవతాజ్, కసోర్, లింబాలి, పలోల్, పిప్లవ్, విరోల్, రంజల్, కొతవి, ఇస్నావ్, బంట్వా, దభౌ, దేవ తల్పాడ్, గదా, తారాపూర్ మండలంలోని దుగరి, ఫతేపురా, చిఖాలియా, గోరాడ్, జల్లా, ఖాడా, మల్పూర్, మోటా, తోల్, వర్సాడ, అద్రుజ్, చంగడ, పెట్లాడ్ మండలంలోని సిల్వాయి, అమోద్, షెఖాది, పండోలి, నార్, సంసేజ్, రామోదడి, మన్పురా, మనేజ్, ఖదానా, కనియా, దంతేలి, భురకుయ్, సుందర, ధైర్యపుర, వడదల, ధర్మజ్ గ్రామాలు ఉన్నాయి.

## ఎన్నికైన సభ్యులు

## 2022 గుజరాత్ శాసనసభ ఎన్నికలు: సోజిత్రా

## మూలాలు

వర్గం:గుజరాత్ శాసనసభ నియోజకవర్గాలు
భుజ్ శాసనసభ నియోజకవర్గం

**భుజ్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం కఛ్ జిల్లా, కచ్చ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో భుజ్ మండలంలోని లూనా, భితర మోటా, ఉధ్మో, గోరేవాలి, ఖవ్దా, రతాదియా, దినారా, ద్రోబానా, కురాన్, కునారియా (జామ్), జునా జురియా, సధార, అంధౌ, ధోరవర్, లుదియా, గోద్పర్ (ఖావ్డా), ఖరీ, సోయ్లా, మిథ్డీ, భగడియో, షేర్వో, హోడ్కా, భిరండియార, దేధియా నానా-మోటా, దద్ధర్ నాని, దద్ధర్ మోతీ, మిసరియాడో, భోజార్డో, బెర్డో, రైయాడ, ఖరోడ్, ధోరీ, సుమరసర్ -షేఖ్‌వలి, లోరియా, జురియా, కమగున, మోతియార్ భఖగుణ, మోద్ నోఖనియా, కునారియా నానా-మోటా, కోటయ్, ఫులే, మకన్‌పర్, ధోన్సా, బౌఖో (ఒధేజావలో), బౌఖో (సమావలో), టంకనసర్, వటచాద్, వెహ్రో, నథర్‌కుయ్, వించియా, సుమరసర్ (జత్వాలి), విరై, మఖ్నా, పిర్వాది, పయార్కా, కువతడ, సదౌ రఖల్, ఫుల్రా టింబో, ఆనంద్‌సర్, కాన్పర్, ఫోట్డీ, కళ్యాణ్‌పర్, గాడ్సర్ (రఖాల్), మీర్జాపర్, సుఖ్‌పర్, మంకువా, నాగియారి, దేశాల్‌పర్, కుర్బాయి, నభోయ్, వంధయ్, సమత్రా, భరాసర్, వంత, నరన్‌పర్ రావ్లీ, వడసర్, జిజు టింబో, సార్లీ, దహిన్‌సార, గాడ్‌పర్ (సర్లి), మేఘపర్, నరన్‌పర్ పసయతి, చునాడి, గజోద్, మెడిసర్ రఖల్, త్రయా భఖారి, భుజ్ (ఎం), మధాపర్ గ్రామాలు ఉన్నాయి.

## ఎన్నికైన సభ్యులు

## మూలాలు

వర్గం:గుజరాత్ శాసనసభ నియోజకవర్గాలు
ఓవెన్ హార్ట్

**ఓవెన్ జేమ్స్ హార్ట్** (మే 7, 1965 - మే 23, 1999) కెనడియన్ మల్లయోధుడు. ఇతను పుట్టినప్పుడు ఇతని కుటుంబం ఆర్థిక పరిస్థితి బాగాలేదు. తల్లి స్టేజి మీద నాటకాలు వేసి 11 మందిని పోషించుకునేది. తర్వాత సినిమాలు రావడంతో ఆమె నాటక రంగానికి దూరమైంది. చిన్నప్పటినుంచి తల్లి కష్టాలు చూసినా ఓవెన్ హార్ట్ చలించి పోయాడు ‌‌. చిన్నప్పుడి తడిని బడికి పంపిస్తే చదువు అబ్బేది కాదు. ఇతడిని దారిలో పెట్టాలని తల్లి ఎంత చూసినా సాధ్యపడేది కాదు. తల్లి కష్టాలను చిన్నప్పటి నుంచి చూసిన ఓవెన్ హార్ట్ చిన్నప్పుడు ఇతడు ఒక కుస్తీ పోటీకి వెళ్తే అక్కడ ఆ కుస్తీని చుసి ఇతడు కూడా కుస్తీ క్రీడలోకి వెళ్లాలనుకున్నాడు. ఇందుకు తల్లి ఒప్పుకోలేదు. దీంతో ఒక్కరోజు రాత్రి ఇంట్లో నుంచి వెళ్ళిపోయాడు. 

## వ్యక్తిగత జీవితం

ఓవెన్ మే 7, 1965న  జన్మించాడు. ఓవెన్ హార్ట్ కు 11 మంది తోబుట్టువులు. ఇతని తల్లి జర్మన్ కాగా ఇతని తండ్రి కెనడియన్.

## మరణం

మే 23, 1999న, కుస్తీ ఆడుతూ కింద పడిపోయాడు. ఆసుపత్రికి తరలించే లోపే మరణించాడు.

వర్గం:మల్లయోధులు
తంజీద్ హసన్

**తంజీద్ హసన్ తమీమ్** (జననం 2000 డిసెంబరు 1) బంగ్లాదేశ్ క్రికెట్ ఆటగాడు. అతను 2019 ఫిబ్రవరి 26 న 2018–19 ఢాకా ప్రీమియర్ డివిజన్ ట్వంటీ 20 క్రికెట్ లీగ్‌లో ఉత్తరా స్పోర్టింగ్ క్లబ్‌ తరఫున ట్వంటీ20 ల్లోకి అడుగు పెట్టాడు. 2019 మార్చి 8 న 2018–19 ఢాకా ప్రీమియర్ డివిజన్ క్రికెట్ లీగ్‌లో ఉత్తరా స్పోర్టింగ్ క్లబ్ తరపునే లిస్ట్ A లోకి కూడా ప్రవేశించాడు. 2019 డిసెంబరులో 2020 అండర్-19 క్రికెట్ ప్రపంచ కప్ కోసం బంగ్లాదేశ్ జట్టుకు ఎంపికయ్యాడు.

తంజీద్, 2019–20 బంగ్లాదేశ్ క్రికెట్ లీగ్ ఫైనల్‌లో ఈస్ట్ జోన్ కోసం 2020 ఫిబ్రవరి 22 న ఫస్ట్-క్లాస్ రంగప్రవేశం చేశాడు. 2021 ఫిబ్రవరిలో ఐర్లాండ్ వోల్వ్స్‌తో జరిగిన స్వదేశీ సిరీస్ కోసం బంగ్లాదేశ్ ఎమర్జింగ్ స్క్వాడ్‌కు ఎంపికయ్యాడు.

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2000 జననాలు
అనాముల్ హక్

**మొహమ్మద్ అనాముల్ హక్ బిజోయ్** (జననం 1992 డిసెంబరు 16) బంగ్లాదేశ్ క్రికెట్ ఆటగాడు. అతను వికెట్ కీపరు, కుడిచేతి వాటం ఓపెనింగ్ బ్యాటరు. ఒక్క లిస్ట్-ఎ టోర్నమెంట్‌లో 1000 పరుగులు, అత్యధిక పరుగులు చేసిన మొదటి ఆటగాడు. 

## జీవితం తొలి దశలో
అతని స్వస్థలం కుస్తియా. ఆరో తరగతి వరకు కుష్టియా జిల్లా పాఠశాలలో చదివాడు. తరువాత అతను బంగ్లాదేశ్ క్రీడా శిఖా ప్రతిష్ఠాన్‌లో విద్యార్థి.

## U19 కెరీర్
అతను ఆస్ట్రేలియాలో బంగ్లాదేశ్ U 19 ప్రపంచ కప్ జట్టుకు నాయకత్వం వహించాడు. ఆ టోర్నమెంటులో అత్యధిక పరుగులు చేసిన ఆటగాడిగా నిలిచాడు. 

## దేశీయ కెరీర్
అనాముల్ 2008 చివరిలో నేషనల్ క్రికెట్ లీగ్‌లో ఢాకా డివిజన్‌కు ఫస్ట్-క్లాస్ రంగప్రవేశం చేశాడు. దేశంలోని అతిపెద్ద క్రీడా సంస్థ అయిన BKSP లో కొన్ని ఆకట్టుకునే పని ద్వారా అతను ముందస్తు కాల్-అప్‌ని పొందాడు. 

2017 సెప్టెంబరులో, అతను 2017–18 నేషనల్ క్రికెట్ లీగ్‌లో రంగ్‌పూర్ డివిజన్‌పై ఖుల్నా డివిజన్ తరపున 216 పరుగులు చేసినప్పుడు, ఫస్ట్-క్లాస్ క్రికెట్‌లో తన తొలి డబుల్ సెంచరీని సాధించాడు. 

అతను 2018–19 బంగ్లాదేశ్ క్రికెట్ లీగ్‌లో ఆరు మ్యాచ్‌లలో 658 పరుగులతో అత్యధిక పరుగుల స్కోరర్‌గా నిలిచాడు.  అతను 2018–19 ఢాకా ప్రీమియర్ డివిజన్ క్రికెట్ లీగ్ టోర్నమెంట్‌లో 16 మ్యాచ్‌ల్లో 552 పరుగులతో ప్రైమ్ బ్యాంక్ క్రికెట్ క్లబ్ తరఫున అత్యధిక పరుగుల స్కోరర్‌గా నిలిచాడు. 

2021 మేలో, అతను 2021 ఢాకా ప్రీమియర్ డివిజన్ ట్వంటీ20 క్రికెట్ లీగ్ కోసం ప్రైమ్ బ్యాంక్ క్రికెట్ క్లబ్ జట్టులో కెప్టెన్‌గా ఎంపికయ్యాడు.  2021–22 ఢాకా ప్రీమియర్ డివిజన్ క్రికెట్ లీగ్‌లో, లీగ్ చరిత్రలో ఒక సీజన్‌లో 1,000 పరుగులు చేసిన మొదటి బ్యాటర్‌గా నిలిచాడు. 

## అంతర్జాతీయ కెరీర్
అతను 2012 ఆసియా కప్ కోసం బంగ్లాదేశ్ జట్టులో చోటు సంపాదించాడు.  అతను 8 మార్చి 2013న గాలేలో శ్రీలంకతో జరిగిన టెస్టులో రంగప్రవేశం చేశాడు. అతను ఖుల్నాలో జరిగిన 2012 సహారా కప్ యొక్క మొదటి గేమ్‌లో బంగ్లాదేశ్‌లో వెస్టిండీస్‌పై తన ODI రంగప్రవేశం చేసాడు. 2012 డిసెంబరు 2 న సిరీస్‌లోని రెండవ గేమ్‌లో తన తొలి సెంచరీ సాధించాడు. అతను చేసిన 120 పరుగులకు గాను, తన రెండవ వన్‌డేలోనే ప్లేయర్ ఆఫ్ ది మ్యాచ్ టైటిల్‌ను సంపాదించాడు.

ఖుల్నాలో వెస్టిండీస్‌పై అతని 120 పరుగులు ESPNCricinfo ద్వారా సంవత్సరంలో అత్యుత్తమ ODI బ్యాటింగ్ ప్రదర్శనలలో ఒకటిగా నామినేట్ చేయబడింది. 

ఆ తర్వాత అతన్ని, 2015 క్రికెట్ ప్రపంచ కప్ కోసం బంగ్లాదేశ్ జట్టుకు తీసుకున్నారు. అతను తమీమ్ ఇక్బాల్‌తో కలిసి ఓపెనింగ్ బ్యాట్స్‌మెన్‌గా ఆడాడు. మార్చి ఐదవ తేదీన, బౌండరీని కాపాడే ప్రయత్నంలో అనాముల్ భుజం తొలిగింది. దాని ఫలితంగా అతను ప్రపంచ కప్ నుండి తప్పుకున్నాడు. వెస్టిండీస్ సిరీస్‌లో అనాముల్, బంగ్లాదేశ్ జాతీయ క్రికెట్ జట్టులోకి ఎంపికయ్యాడు కానీ అతను ఆశించిన స్థాయిలో రాణించలేకపోయాడు. చివరిసారిగా 2022 డిసెంబరులో భారత్‌తో మ్యాచ్‌ కోసం బంగ్లాదేశ్ జాతీయ క్రికెట్ జట్టులోకి తిరిగి వచ్చాడు, కానీ ఆశించిన స్థాయిలో రాణించలేకపోయాడు. https://www.thedailystar.net/sports/cricket/news/bijoy-fails-capitalise-decent-start-3189711

## రికార్డులు, విజయాలు

* లిస్ట్ A క్రికెట్ టోర్నమెంట్‌లో ఒకే సీజన్‌లో 1,000 లేదా అంతకంటే ఎక్కువ పరుగులు చేసిన మొదటి క్రికెటరు, అనాముల్. 

## మూలాలు

వర్గం:వికెట్ కీపర్లు
వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1992 జననాలు
తస్కిన్ అహ్మద్

**తస్కిన్ అహ్మద్ తాజీమ్** (జననం 1994 ఏప్రిల్ 3) బంగ్లాదేశ్ క్రికెట్ ఆటగాడు . అతను కుడిచేతి ఫాస్టు బౌలరు, ఎడమచేతి వాటం బ్యాట్స్‌మన్. బంగ్లాదేశ్ ప్రీమియర్ లీగ్‌లో ఫస్ట్-క్లాస్, లిస్టు A క్రికెట్‌లలో ఢాకా మెట్రోపాలిస్‌కు, రంగ్‌పూర్ రేంజర్స్ ఫ్రాంచైజీకీ  ప్రాతినిధ్యం వహిస్తున్నాడు. వన్డేల్లో రంగప్రవేశం చేసి 5 వికెట్లు తీసిన తొలి బంగ్లాదేశ్ క్రికెటర్‌గా తస్కిన్ అహ్మద్ నిలిచాడు.

## అంతర్జాతీయ కెరీర్

### రంగప్రవేశం
మష్రాఫ్‌కు గాయం అవడంతో అతనికి జాతీయ జట్టు నుండి పిలుపు వచ్చింది. అతను 2014 ఏప్రిల్ 1న తన తొలి T20I ఆడాడు. ఆ మ్యాచ్‌లో గ్లెన్ మాక్స్‌వెల్ వికెట్ తీసుకున్నాడు.

2014 జూన్ 17న, అతను భారతదేశంపై మొదటి వన్‌డే ఆడుతూ, 5 వికెట్లు తీశాడు.

2017 జనవరి 12న న్యూజిలాండ్‌తో జరిగిన మ్యాచ్‌లో బంగ్లాదేశ్ తరఫున టాస్కిన్ తన తొలి టెస్టు ఆడి, కేన్ విలియమ్సన్‌ను అవుట్ చేసి, తన తొలి టెస్టు వికెట్‌ను తీసుకున్నాడు. 

2014 సీజన్‌లో దేశీయ క్రికెట్‌లో అత్యుత్తమ ప్రదర్శన చేసినందుకు 2015 క్రికెట్ ప్రపంచ కప్ కోసం బంగ్లాదేశ్ జట్టులో టాస్కిన్ ఎంపికయ్యాడు. ప్రపంచ కప్ గ్రూప్ దశలో అతను, ఆఫ్ఘనిస్తాన్‌పై ఒక వికెట్, స్కాట్లాండ్‌పై మూడు, ఇంగ్లండ్‌పై రెండు వికెట్లు తీసుకున్నాడు. మెల్‌బోర్న్‌లో ప్రపంచ కప్ క్వార్టర్-ఫైనల్లో బంగ్లాదేశ్ భారత్‌తో తలపడే అర్హత సాధించడంలో ఇతనికి చాలా ముఖ్యమైన పాత్ర ఉంది. తస్కిన్ మళ్ళీ మూడు వికెట్లు తీసి మరోసారి ఆకట్టుకున్నాడు. ప్రపంచకప్‌లో బంగ్లాదేశ్ తరఫున అత్యధిక వికెట్లు తీసిన బౌలర్‌గా నిలిచాడు.  వికెట్ పడిన తర్వాత తస్కిన్, మష్రాఫ్ ల మధ్య జరిగిన "చెస్ట్-బంప్" అనే వేడుకను క్రికెట్‌కంట్రీ.కామ్ ప్రపంచ కప్‌లో మరపురాని క్షణాలలో ఒకటిగా నామినేట్ చేసింది. 

## బౌలింగు వేగం
తస్కిన్ ప్రస్తుతం బంగ్లాదేశ్ క్రికెట్ చరిత్రలో అత్యంత వేగవంతమైన బౌలర్. 2021 T-20 ప్రపంచ కప్ సమయంలో, టాస్కిన్ ఒక మ్యాచ్‌లో 150+కిమీ/గం,  వేగంతో వేశాడు.&nbsp;2001లో హామిల్టన్‌లో న్యూజిలాండ్‌తో జరిగిన టెస్టు సమయంలో 140 కిమీ/గం. వేగంతో బౌలింగు చేసాడు.  

## వ్యక్తిగత జీవితం
తస్కిన్, వ్యాపారవేత్త అబ్దుర్ రషీద్, సబీనా యాస్మిన్‌ల కుమారుడు.  టాస్కిన్ కింగ్ ఖలేద్ ఇన్‌స్టిట్యూట్ నుండి SSC, స్టాంఫోర్డ్ కళాశాల నుండి HSC పూర్తి చేసాడు.  ఆ తర్వాత అమెరికన్ ఇంటర్నేషనల్ యూనివర్సిటీ-బంగ్లాదేశ్ (AIUB)లో చదువుకున్నాడు. 

2017 నవంబరులో, తస్కిన్ తన చిన్ననాటి స్నేహితురాలు సయేదా రబేయా నయీమ్‌ని వివాహం చేసుకున్నాడు.  2018 సెప్టెంబరు 30న, వారి మొదటి బిడ్డ తష్ఫీన్ అహ్మద్ రిహాన్ జన్మించాడు.  

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:1995 జననాలు
వర్గం:జీవిస్తున్న ప్రజలు
తౌహీద్ హృదయ్

thumb

**తౌహిద్ హృదయ్** (జననం 2000 డిసెంబరు 4) బంగ్లాదేశ్ క్రికెట్ ఆటగాడు.  అతను 2017 అక్టోబరు 13న 2017–18 నేషనల్ క్రికెట్ లీగ్‌లో రాజ్‌షాహీ డివిజన్‌ తరఫున ఫస్ట్-క్లాస్ రంగప్రవేశం చేసాడు 

2017 డిసెంబరులో తైహిద్, 2018 అండర్-19 క్రికెట్ ప్రపంచ కప్ కోసం బంగ్లాదేశ్ జట్టుకు ఎంపికయ్యాడు.  అతను 2018 ఫిబ్రవరి 5న 2017–18 ఢాకా ప్రీమియర్ డివిజన్ క్రికెట్ లీగ్‌లో షినేపుకుర్ క్రికెట్ క్లబ్ తరపున తన తొలి లిస్టు A మ్యాచ్ ఆడాడు.

2018 అక్టోబరులో 2018–19 బంగ్లాదేశ్ ప్రీమియర్ లీగ్ కోసం అతన్ని, సిల్హెట్ సిక్సర్స్ జట్టులోకి తీసుకున్నారు. అతను 2019 జనవరి 6న 2018–19 బంగ్లాదేశ్ ప్రీమియర్ లీగ్‌లో సిల్హెట్ సిక్సర్స్ కోసం తన ట్వంటీ20 రంగప్రవేశం చేసాడు  2019 డిసెంబరులో, 2020 అండర్-19 క్రికెట్ ప్రపంచ కప్ కోసం బంగ్లాదేశ్ జట్టుకు వైస్ కెప్టెన్‌గా ఎంపికయ్యాడు.  2021 ఫిబ్రవరిలో, ఐర్లాండ్ వోల్వ్స్‌తో జరిగిన స్వదేశీ సిరీస్ కోసం బంగ్లాదేశ్ ఎమర్జింగ్ స్క్వాడ్‌లో ఎంపికయ్యాడు.  

2021 డిసెంబరులో, 2021-22 బంగ్లాదేశ్ క్రికెట్ లీగ్ సందర్భంగా తౌహీద్, 217 పరుగులు చేసి, ఫస్ట్-క్లాస్ క్రికెట్‌లో తన తొలి డబుల్ సెంచరీ సాధించాడు. 

2023 మార్చిలో, తైహీద్ 85 బంతుల్లో 92 పరుగులు చేసాడు. అది బంగ్లాదేశ్ బ్యాటర్లకు వన్డే రంగప్రవేశంలో అత్యధిక వ్యక్తిగత ఇన్నింగ్స్. 

## అంతర్జాతీయ కెరీర్
2023 ఫిబ్రవరిలో, ఇంగ్లండ్‌తో జరిగిన సిరీస్ కోసం బంగ్లాదేశ్ వన్డే ఇంటర్నేషనల్ జట్టులో అతను ఎంపికయ్యాడు.  2023 మార్చిలో, అతను అదే సిరీస్ కోసం ట్వంటీ 20 ఇంటర్నేషనల్ (T20I) జట్టుకు ఎంపికయ్యాడు.  2023 మార్చి 9న, ఆ సిరీస్‌లోని మొదటి T20I అతని కెరీర్లో తొలి T20I.  2023 మార్చి 18న ఐర్లాండ్‌పై వన్‌డేల్లో ఆడుగుపెట్టాడు. అందులో తౌహీద్ 92 పరుగులు చేశాడు. ఇది అతని వన్డే రంగప్రవేశంలో బంగ్లాదేశ్ ఆటగాడి అత్యధిక వ్యక్తిగత స్కోరు. 

ఇంకా, ఆ తర్వాత ఆఫ్ఘనిస్తాన్‌తో జరిగిన సిరీస్‌లో, తైహీద్ మొదటి T20లో 47 పరుగులతో మ్యాచ్‌న్ను గెలిపించే ఇన్నింగ్సు ఆడాడు. ఆ మ్యాచ్‌లో చివరి బంతికి బంగ్లాదేశ్ గెలిచింది.

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2000 జననాలు